BMT xavfsizlik kengashi Liviyada birdamlik hukumatini shakllantirish rezolyutsiyasini ma’qulladi, deb xabar bermoqda Reuters axborot agentligi. Ta’kidlanishicha, bu qaror kengashning 15 a’zosi tomonidan bir ovozdan qabul qilindi. 17 dekabrda Marokashda Liviyadagi ixtilof tomonlari o‘rtasida milliy birdamlik hukumatini shakllantirish va ixtilofni tinchlik bilan tartibga solish bo‘yicha kelishuvni imzolash marosimi bo‘lib o‘tdi. Ta’kidlanishicha, kelishuv Liviyaning Yalpi milliy kongressi va parlament vakillari tomonidan imzolandi. Bu orada Liviya hukumati tashqi ishlar vaziri Ali Abu Za’quq Rossiyaga IShID jangarilariga aviazarbalar berish iltimosi bilan faqatgina hali shakllanmagan milliy kelishuv hukumatigina murojaat qila olishini aytdi.